
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.124/2024 privind prorogarea unor termene şi consolidarea capacităţii administrative în domeniul impozitării proprietăţii, transmis cu adresa nr. PLx. 640/2024, din 18 noiembrie 2024.
În raport cu obiectul și conținutul său, proiectul de lege face parte din categoria legilor ordinare.


PREŞEDINTE,

Bogdan-Iulian HUŢUCĂ

RAPORT
asupra  proiectului de Lege pentru aprobarea Ordonanţei de urgenţă a Guvernului nr.124/2024 privind prorogarea unor termene şi consolidarea capacităţii administrative în domeniul impozitării proprietăţii

[bookmark: _GoBack] În conformitate cu prevederile art. 95 şi 118 alin. (3) din Regulamentul Camerei Deputaților republicat, cu modificările ulterioare,  Comisia pentru buget, finanțe și bănci a fost sesizată, pentru dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.124/2024 privind prorogarea unor termene şi consolidarea capacităţii administrative în domeniul impozitării proprietăţii, transmis cu adresa nr. PLx. 640/2024. 
Senatul, în calitate de primă Cameră sesizată, a adoptat  proiectul de lege la data de  11 noiembrie 2024, cu respectarea prevederilor art.76 alin.(2) din Constitutia României. 
Conform prevederilor art.75 din Constituția României, republicată și ale art.92 alin. (9)  din Regulamentul Camerei Deputaților, Camera Deputaților este Cameră decizională.
Consiliului Legislativ și  Consiliul Economic şi Social au avizat favorabil  proiectul de lege.
Comisia pentru tehnologia informaţiei şi comunicaţiilor, Comisia juridică, de disciplină şi imunităţi  și Comisia pentru administraţie publică şi amenajarea teritoriului au avizat favorabil inițiativa legislativă. 
Proiectul de lege are ca obiect de reglementare prorogarea termenului de intrare în vigoare a dispoziţiilor referitoare la impozitul pe clădiri şi impozitul pe teren prevăzute de Ordonanţa Guvernului nr.16/2022, de la data de 1 ianuarie 2025 la data de 1 ianuarie 2026. De asemenea, pentru implementarea reformei impozitului pe proprietatea imobiliară va fi înfiinţată în cadrul Ministerului Finanţelor o structură de specialitate, în conformitate cu recomandările instituţiilor internaţionale ce au acordat asistenţă tehnică – Banca Mondială şi FMI.
În conformitate cu prevederile art. 62 și art.133 din Regulamentul Camerei Deputaților, republicat, cu modificările ulterioare, membrii Comisiei pentru buget, finanțe și bănci au examinat  proiectul de lege în ședința, cu prezență fizică și online, din data de 16 iunie 2026.
	La lucrările comisiei deputații şi-au înregistrat prezența conform listei de prezență. La dezbaterea  proiectului de lege a participat, în calitate de invitat, domnul Gyorgy Attila-Subsecretar de stat în Ministerul Finanțelor. 

În urma examinării proiectului de lege şi a opiniilor exprimate,  membrii Comisiei pentru buget, finanțe și bănci au hotărât, cu unanimitatea voturilor exprimate, să transmită plenului Camerei Deputaților prezentul raport prin care propune adoptarea proiectului de Lege pentru aprobarea Ordonanţei de urgenţă a Guvernului nr.124/2024 privind prorogarea unor termene şi consolidarea capacităţii administrative în domeniul impozitării proprietăţii, în forma adoptată de Senat. 
În raport cu obiectul și conținutul său, proiectul de lege face parte din categoria legilor ordinare.

	
PREŞEDINTE,

Bogdan-Iulian HUŢUCĂ
	
SECRETAR,

Iulius Marian FIRCZAK






Șef serviciu,
Giorgiana Ene


Consilier parlamentar,
Amalia Roșu

